**Критерии за оценяване по ИИ**

Критерият – средство за оценяване, състои се от два елемента: 1. Параметър – предмет на оценяване 2. Ниво на изискване = ниво на образователно постижение, Резултатът – е оценка изразена в точки по дадена скала.

ОЦЕНЪЧНИ КОМПОНЕНТИ ЗА ГРАФИЧНА ИЛИ ЖИВОПИСНА ЗАДАЧА 1. Композиция -централна, симетрична, асиметрична, динамична; 2. Принципи на композицията (основни принципи) – композиционен център, смислов център, акцент; 3. Елементи на композицията - човешки фигури – пропорции и анатомични особености, подходяща среда (интериор, екстериор); 4. Перспектива – линейна, въздушна , пространствени планове; 5. Цветова гама – умело боравене с цвета, цветът (като изразно средство) в роля за изграждане на композицията, подчертава 2, 3 и 4;

ОЦЕНЪЧНИ КОМПОНЕНТИ ЗА ПРИЛОЖНО – ДЕКОРАТИВНА ЗАДАЧА 1. Композиция - отворена, затворена, фриз, модулна; 2. Принципи на композицията (основни принципи) - симетрия, асиметрия, ритъм, контраст; 3. Елементи на композицията - природни форми и тяхното устройство; 4. Стилизация - изчистени образи на природни форми и обекти; 5. Цветова гама - грамотност при използване на цвета, прецизно изпълнение;

ОЦЕНЪЧНИ КОМПОНЕНТИ ЗА ПЛАСТИЧНА ЗАДАЧА 1. Композиция - централна, симетрична, асиметрична, динамична; 2. Принципи на композицията (основни принципи) – композиционен център, смислов център, акцент; 3. Елементи на композицията - човешки фигури - пропорции и анатомични особености, подходяща среда (интериор, екстериор); 4. Перспектива - линейна, въздушна; 5. Форма – релеф / кръгло;

ОЦЕНЯВАНИ КОМПЕТЕНТНОСТИ НА УЧЕНИКА • Усвоил е учебното съдържание по теория и практика на изобразителното изкуство. • Познава видовете и жанровете изящни изкуства, както и природните форми. • Развил е зрителни представи и въображение. • Използва графични, живописни, пластични и декоративни изразни средства. • Изгражда обем на обли и ръбести тела чрез светлосянка. • Развил е усет за хармонично съчетаване на цветовете. • Познава спецификата на декоративно-приложните изкуства. • Разбира взаимодействието между различните знакови системи и връзката на изкуството с народното творчество и с обществения живот. • Познава спецификата на художественото въздействие на архитектурата и оформянето на околната среда. • Умее да изгражда образите чрез изобразителни способи – двуизмерно и триизмерно. • Демонстрира знания за използването на цветовете като изразно средство в изящните и в приложните изкуства. • Умее да композира чрез прилагане принципите на комбинаториката.

КРИТЕРИИ ЗА ОЦЕНЯВАНЕ Критериите съчетават - параметри/ показатели/ и нива на постижения, изразени в резултат от точки чрез разпределение в скала

1. Отличен - ученикът постига напълно очакваните резултати от учебните програми; в знанията и уменията няма пропуски; усвоени са всички нови понятия и ученикът ги използва правилно; притежава необходимите компетентности и може да ги прилага самостоятелно при решаване на учебни задачи в различни ситуации; действията му са целенасочени и водят до краен резултат;

2. Много добър - ученикът постига с малки изключения очакваните резултати от учебните програми; показва незначителни пропуски в знанията и уменията си; усвоил е новите понятия и като цяло ги използва правилно; доказва придобитите компетентности при изпълняване на учебни задачи в познати ситуации, а нерядко - и в ситуации, които не са изучавани в клас, макар това да става с известна неувереност; действията му са целенасочени и водят до краен резултат, който извън рамките на изучените ситуации може да не е съвсем точен;

3. Добър - ученикът постига преобладаващата част от очакваните резултати от учебните програми; показва придобитите знания и умения с малки пропуски и успешно се справя в познати ситуации, но се нуждае от помощ при прилагането им в непознати ситуации; усвоена е преобладаващата част от новите понятия; действията му съдържат неточности, но в рамките на изученото водят до краен резултат;

4. Среден - ученикът постига само отделни очаквани резултати от учебните програми; в знанията и в уменията си той има сериозни пропуски; усвоени са само някои от новите понятия; притежава малка част от компетентностите, определени като очаквани резултати в учебната програма, и ги прилага в ограничен кръг алгоритмизирани и изучавани в клас ситуации с пропуски и грешки; действията му съдържат недостатъци и рядко водят до краен резултат;

5. Слаб - ученикът не постига очакваните резултати от учебните програми, заложени като прагова стойност за успешност и зададени чрез степента на позитивен измерител „среден"